

**СТОЛИЧНА ОБЩИНА**

 РЕГ. № СОА21-ВК66-954-[3]/10.02.2021 г.

ДО

Г-Н ТОМА БЕЛЕВ

ОБЩИНСКИ СЪВЕТНИК

СТОЛИЧЕН ОБЩИНСКИ СЪВЕТ

ЧРЕЗ Г-Н ЕЛЕН ГЕРДЖИКОВ

ПРЕДСЕДАТЕЛ НА СТОЛИЧЕН

ОБЩИНСКИ СЪВЕТ

**ОТНОСНО:** *Питане с рег. №СОА21-ВК66-954/01.02.2021 г.*

По поставените от Вас въпроси предоставям информация от Направление „Архитектура и градоустройство“ на Столична община:

От наличната в Направление „Архитектура и градоустройство“ информация и кадастрално информационната система „Софкар“ се установяват следните факти:

Имоти пл.№№1203 и 1204, кв.19, м. „в.з. Киноцентър-Іч“ са възстановени с Решение на ПК №623 от 02.06.1994г. Попълнени са в кадастралната основа със заповед № РД-50-132/10.07.2006г. на кмета на район "Витоша". Имотите попадат в действащата улична регулация на улица „Георги Парцалев“ между квартали 19 и 19а и в УПИ "за озеленяване" в кв.19.

Улицата не е изпълнена в целия си профил. Всички урегулирани поземлени имоти, граничещи с нереализирана улица, имат възможност за регулационен и фактически достъп от други улици, като на два от тях в момента фактическият достъп е от ул. „Георги Парцалев“. Този достъп не е възпрепятстван, но заради заграждането се налага да се заобикаля по съседните улици. За трайното решаване на проблема е необходимо имотът, който е възстановен в обхвата на улицата да бъде придобит от Столична община, като до момента от районната администрация не е постъпила информация и предложение за включване в програмата за придобиване и отчуждаване.

Във връзка със заграждането на имота - действащият закон за устройство на територията дава право на собствениците на имоти да ги заградят с прозирна ограда. Преди няколко години Столична община предложи законодателят да премахне възможността собственици на имоти, които попадат в улици, да ги заграждат, но предложението на беше възприето от Народно събрание.

На 17 декември 2020 г. и 16 януари 2021 г. в Столична община са постъпили два сигнала за възпрепятстване на транспортния достъп до имотите на заявителите. Жалбите са изпратени до кмета на район „Витоша“ с указания да бъде разпоредена незабавна проверка на място и по документи с цел изясняване на случая от фактическа и правна страна. За дадените указания към района са информирани и подателите на сигнала.

Проверка по кадастрална карта на район "Витоша" установи следните факти: по одобрената от изпълнителния директор на АГКК кадастрална карта през 2011 г. имотите са заснети с идентификатори 68134.1974.1203 и 68134.1974.1204; С изменение на КККР, одобрено от началник на СГКК-София от 30.12.2020г., имотите са с идентификатори 68134.1974.5132 и 68134.1974.1204. Записани на името на частни лица.

Информация за евентуални дела, които районът е водил, за присъствие на представители на района при извършвани геодезически заснемания, наличие на проект за ПУП, който да обединява два имота, както и основание за поставяне на каравана трябва да бъде предоставена от администрацията на район „Витоша“. Във връзка с подадените сигнали направление „Архитектура и градоустройство“ на Столична община е изискала информация за случая от район „Витоша“, като до момента такава не е получена.

В интернет приложението за достъп до специализираната кадастрална и пространствена информация и данни за недвижимите имоти на територията на СО, поддържано от „ГИС-София“ ЕООД, се съдържат данни за действащите регулационни планове, респективно за предвидените с тях отчуждителни мероприятия. Информацията е публична на интернет страницата на направление „Архитектура и градоустройство“ на Столична община.

**С УВАЖЕНИЕ,**

